kardosdrur/scandi-wiki huggingface dataset:
Space disco

Space disco er et begreb, der anvendes til at beskrive fusionen af discomusik med futuristiske temaer, lyd og grafik, som blev populær i slutningen af 1970'erne. Det er en af de tidligste former for electro disco. Space disco var produktet af sammenlægningen af discomusik og sci-fi, som begge var internationale popkulturfænomener i midten og slutningen af 1970'erne. Hovedidéen bag genren er, at en udforskning af vidunderne i det ydre rum af mennesker, og mange bands benyttede ofte robotter, laserbelysning og computerskærme i deres live-optrædener. Kunstnerne selv var ofte klædt på en måde, der var inspireret af glamrock og en noget futuristisk mode.

Se også 
Eurodisco
Italo disco
Hi-NRG
French house

Eksterne henvisninger 
 Historien om space disco  

Musikgenrer
Science fiction
Gottröra

Gottröra er en landsby i Norrtälje kommune i provinsen Uppland, Sverige. Mange hundrede fortidsminder er registreret i Gottröra.

I 1991 måtte SAS Flight 751, der havde danskeren Stefan G. Rasmussen som pilot, foretage en nødlanding nær Gottröra.

Referencer 

Byer i Norrtälje kommun
KMA

Kulturmødeambassadørerne (fork. KMA) er et kulturelt projekt for unge medlemmer af mindretal eller minoriteter i Danmark og grænseområderne. Blandt ambassadørerne finder man repræsentanter for det danske mindretal i Sydslesvig og det tyske mindretal i Sønderjylland. Gennem såkaldte "dialogmøder" har KMA til formål at formidle mindretallenes egne dagligdagserfaringer til interesserede samt lægge op til diskussion om multikultur i Danmark.

Repræsenterede mindretal 
Kulturmødeambassadørerne søger bl.a. at repræsentere:
 det danske mindretal i Sydslesvig
 det tyske mindretal i Sønderjylland
 dansk-tyske
 dansk-palæstinensere
 dansk-tysk-italienske
 dansk-tamiler

Fodnoter

Eksterne henvisninger 
 KMA's side hos Grænseforeningen
 KMA's Facebook-side

Dansk kultur
Migration i Danmark
Marius Lefèvre

Marius Ludvig Lefèvre (født 4. maj 1875 i Odense, død 14. marts 1958 i Gentofte) var en dansk gymnast, typograf og senere kommunelærer.

Lefèvre vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Lefèvre gik efter 2. verdenskrig hårdt til angreb på Niels Bukh i den danske presse. Han mente ikke, at Bukh kunne fortsætte som ungdomsleder inden for gymnastikken grundet Bukhs anknytninger til nazismen. Lefèvre skrev med harme om Bukhs besøg hos Hitler og den tyske arbejdstjeneste, som Bukh mente at han "kunne lære noget af".

Om Bukhs begejstring for arbejdstjenesten skrev Lefèvre: "om arbejdstjenesten ved vi, at den var fuldstændigt militært anlagt… Mandskabet havde blot spader i stedet for geværer. Undskyld mig, men jeg kan ikke se, at en dansk højskolelærer, endsige en forstander, havde noget at bestille i Tyskland i krigsårene 1940-45".

Referencer

Eksterne henvisninger 
 

Gymnaster fra Danmark
Personer fra Odense
Typografer fra Danmark
Olympiske sølvmedaljevindere fra Danmark
Lærere fra Danmark
Danskere i 1800-tallet
Danskere i 1900-tallet
Deltagere for Danmark ved sommer-OL 1912
Badminton under sommer-OL 2012

Badminton under Sommer-OL 2012 blev afviklet i Wembley Arena fra 28. juli til 5. august. Konkurrencen havde deltagelse af 172 spillere, fordelt på 38 spillere i herre- og damesingle, samt 16 par i herre-, dame- og mixed double.

Turneringsformat 
Konkurrencen blev i alle discipliner indledt med et gruppespil, hvor alle mødte alle, hvorefter 16 spillere (i single) eller otte par (i double) går videre til 1/8-finalerne (single) eller kvartfinalerne (double).

Den olympiske turnering

Herresingle

Damesingle

Herredouble

Damedouble

Diskvalifikationer i damedouble 
Den 1. august 2012, blev flere hold diskvalificeret fra konkurrencen for "ikke at bruge sine bedste bestræbelser på at vinde en kamp". Parrene er blevet anklaget for at forsøge at tabe med henblik på at manipulere lodtrækningen i forhold til, hvilke hold de ville møde senere i turneringen. 

Fire hold blev diskvalificeret:
 Wang Xiaoli og Yu Yang, der spiller for Kina
 Jung Kyung-eun og Kim Ha-na, der spiller for Sydkorea
 Ha Jung-eun og Kim Min-jung, der spiller for Sydkorea
 Meiliana Jauhari og Greysia Polii, spiller for Indonesien

Mixed double

Medaljer

Kilder 
 Om badminton på Ol.dk 
 Om badmintonturneringen på hjemmesiden for OL 2012
Tennis under sommer-OL 2012

Tennis under Sommer-OL 2012 blev afviklet i Wimbledon fra 28. juli til 5. august. Konkurrencen havde deltagelse af 172 spillere, fordelt på 64 spillere i herre- og damesingle, samt 32 par i herre og damedouble og 16 par i mixed double. Begge spillere i et doublepar skulle komme fra samme land. Hvert land måtte stille med maksimalt seks spillere – seks mænd og seks kvinder på tværs af alle discipliner. Heraf fire i single og to hold i double.

Kvalifikation 
I single var top 56 på verdensrangslisten pr. 11. juni 2012 direkte kvalificeret, omend hver nation højest måtte have fire spillere med. I herre- og damedouble er det top 24 og i mixed double er det top 12.

Turneringsformat 
Tennisturnering var en knockoutturnering over seks runder i single, fem runder i herre- og damedouble og fire runder i mixed doble. Der varseksten seedede spillere i single, otte par i herre- og damedouble samt fire par i mixed double.

Den olympiske turnering

Herresingle 
 Tennis under sommer-OL 2012 (herresingle)

Damesingle 
 Tennis under sommer-OL 2012 (damesingle)

Herredouble 
 Tennis under sommer-OL 2012 (herredouble)

Damedouble 
 Tennis under sommer-OL 2012 (damedouble)

Mixed double 
 Tennis under sommer-OL 2012 (mixed double)

Kilder 
 Om tennis på under OL 2012 , ol.dk
 Om kvalifikationen til OL  
 Om tennisturneringen på hjemmesiden for OL 2012
Thug Life: Volume 1

Thug Life: Volume 1 er debutalbummet af gruppen Thug Life, startet af rapperen Tupac Shakur, og udgivet den 26. september 1994.

Trackliste 
 . "Bury Me a G" (featuring. Natasha Walker)
 . "Don't Get It Twisted"
 . "Shit Don't Stop" (featuring. Y.N.V.)
 . "Pour Out a Little Liquor"
 . "Stay True" (featuring. Stretch)
 . "How Long Will They Mourn Me?" (featuring. Nate Dogg)
 . "Under Pressure" (featuring. Stretch)
 . "Street Fame"
 . "Cradle to the Grave"
 . "Str8 Ballin'"

Eksterne henvisninger 
 

Album fra 1994
Rapalbum
Tupac Shakur-album
Johan Jensen (bokser)

Johan Holger Jensen (30. december 1898 – 26. november 1983) var en dansk bokser som deltog under Sommer-OL 1920.

Han blev født og døde i Aarhus.

I 1920 blev han elimineret i anden runde i vægtklassen fluevægt under Boksning under Sommer-OL 1920 efter at han tabte en kamp mod den kommende bronzemedaljevinder Gavino Matta.

Eksterne henvisninger 
 http://www.sports-reference.com/olympics/athletes/je/holger-jensen-1.html 

Mandlige boksere fra Danmark
Personer fra Aarhus
Olympiske boksere fra Danmark
Boksere ved sommer-OL 1920
Excentricitet (astronomi)

Excentricitet er i astronomi et mål for langstraktheden/ fladtryktheden af en planets bane om en sol/stjerne. 

Som eksempel bevæger Jorden sig i en ellipse om Solen med Solen i det ene brændpunkt. Ellipsens excentricitet udtrykkes ved et tal mellem 0 og 1. Excentriciteten nul svarer til en cirkulær bane, jo mere langstrakt banen/ellipsen er, jo større er excentriciteten. Jordbanens nuværende excentricitet er 0,017, men varierer mellem næsten nul og 0,06 med en periode på ca. 100.000 år. 

Milankovitch-teorien udtænkt i 1912 af Milutin Milanković forklarer, at istider finder sted som et resultat af periodiske ændringer i jordens banegeometri. Klimaændringerne er sket i regelmæssige tidsintervaller på 20.000-100.000 år.

Eksterne henvisninger og kilder

Fodnoter 

Himmelmekanik
Se på mig

Se på mig er en roman fra 2011 skrevet af den danske forfatter Kirsten Hammann. Bogen er udgivet på Gyldendal. 

Romanen fik ved udgivelsen overvejende positive anmeldelser. 

Romanen omhandler kontorassistenten Julie, hvis forlovede beslutter sig for at rejse til Indien uden hende, hvorefter Julie må leje værelser ud til forfatteren Sune for at kunne betale huslejen. Sune mangler noget at skrive om til sin store roman, og begynder at interessere sig for Julies liv.

Kilder 
 Dansk forfatter gør Hemingway kunsten efter, politiken.dk, 25.08.2011
 Romanforfatteren som overvågningsbamse, information.dk 23.08.2011

Litteratur i 2011
Romaner fra Danmark
Jules Maigret

Jules Maigret er en fiktiv person i en række kriminalromaner af den belgiske forfatter Georges Simenon. Commissaire Maigret er hovedperson i 75 romaner (75 titler 1931–72). og 28 kortere fortællinger, som Simenon skrev over en periode på mere end fyrre år. Romanerne bliver generelt omtalt som Maigret-romanerne for at adskille dem fra Simenons øvrige romaner, som har andre hovedpersoner, og ikke altid tilhører kriminalgenren.

Maigret er kommissær i det parisiske kriminalpoliti, er almindelig af højde, lettere korpulent og for det meste en midaldrende person. Hans typiske rekvisitter er bowlerhat, overfrakke og pibe, hans mest fremtrædende karaktertræk er en flegmatisk ro, hans indlevelsesevne under opklaringen af forbrydelserne og hans empatiske forståelse for forbryderen, som han ikke ser ned på som følge af dennes forbrydelse.

Den første Maigret-bog hed Peter fra Letland og udkom i juli 1930. Simenon skal efter sigende have fundet på sin hovedperson på en café i den nederlandske by Delfzijl i 1929. Men i juli 1932 fortalte Simenon til avisen La Republique at han var rejst til Norge for at finde stilhed og ro til at skabe en troværdig fransk politimand. "I Ishavet under polarcirkelen fødte jeg Maigret med glæde og kærlighed," udtalte han. Sommeren 1929 sejlede han og hans kone Tigy i kanalerne mod Delfzijl. Båden "Ostrogoth" var en 35 fods fransk kutter. Rejsen gav impulser til nogle af hans bedste bøger: Maigret og manden uden hoved, Maigret og lekteren med de to hængte og Maigret og kanalmordet henter alle handling fra en verden af vandveje, værtshuse og sære mennesker. Men i et forord til sine samlede værker i 1966 beskriver Simenon, hvordan "Ostrogoth" lå i inde til reparation, mens han selv sad med skrivemaskinen i en forladt båd i Delfzijl. I løbet af 4-5 dager var Peter fra Letland angivelig færdig. Men selv om dette var den første Maigret-bog, blev den først udgivet som den femte i rækken.

En rørt Simenon var til stede i Delfzijl, da byen 3. september 1966 afslårede en bronzestatue af hans fiktive politimand Maigret.

Maigret og bøgerne om ham blev hurtigt populære over store dele af verden, og mange af historierne er siden filmatiseret til såvel biograf som tv. Blandt de skuespillere, der har portrætteret Maigret, er Rupert Davies i en række engelske filmatiseringer, Jean Gabin i franske spillefilm, Jean Richard og Bruno Crémer i en fransk tv-serie og Rowan Atkinson i britiske filmatiseringer fra 2010'erne.

Referencer

Se også 
 Georges Simenons bibliografi

Eksterne henvisninger 
 

Fiktive politifolk
Fiktive personer fra Frankrig
Peter J. Lassen

Peter Joakim Lassen (født 24. oktober 1930, død 15. august 2019) var en dansk designer, erhvervsmand og kunstsamler. Han var grundlægger af Montana Møbler og begyndte produktionen af opbevaringssystemet Montana i 1982.  

Peter J. Lassen er uddannet officer i Søværnet, hvorefter han i 1954 blev ansat i svigerfaderens firma Fritz Hansen A/S, hvor han fra 1974 til 1976 var direktør. I den tid arbejdede Lassen tæt sammen med arkitekterne Arne Jacobsen, Jørn Utzon, Piet Hein og Verner Panton, og her designede han et system, der var fuldstændig baseret på industriel produktion. Processen resulterede i System 60/60, som Lassen skabte og efterfølgende videreudviklede. Lassens idé var at levere værdier i stedet for færdiglavede løsninger: værdier såsom frihed, fleksibilitet og kreativitet, hvilket blev til det, vi i dag kender som Montana. 

Peter J. Lassen grundlagde firmaet Montana Møbler i Haarby i 1982 på Fyn. Her var han adm. direktør til 2005. Han har helt ind til hans død været medlem af Montanas bestyrelse og siden 2015 har Joakim Lassen, hans yngste søn, været administrerende direktør for virksomheden. 

Peter J. Lassens interesse for samtidskunst har betydet, at han gennem årene har bidraget til kunst- og kulturlivet i Danmark gennem sponsoratstøtte til kunstnere samt indirekte gennem Lassens øvrige projekter som møbeldesignet GRID System, der er blevet brugt til indretning og opbygning af rum i kunstgallerier, udstillingshaller og til installationskunst. Lassen var desuden en ivrig kunstsamler, med særlig interesse for moderne og eksperimenterende kunst.

Derudover har Lassen været aktiv i bestyrelsen for Trapholt kunstmuseum, Krabbesholm højskole samt Skovgaard museet.

    2003 Montana Møbler modtog Bo bedres klassikerpris, da firmaet relancerede og genoptog produktionen af Verner Pantons Tivolistol.
    2010 blev Peter J. Lassen den 20. september Ridder af Dannebrog.

Design og projekter 
 1974 6060-reolen (Fritz Hansen A/S)
 1982 Montana Møbler
 2004 GRID System
 2006 Montana Salen

Eksterne henvisninger 
 
 Montanas hjemmeside 
 GRIDs hjemmeside
 Villa, nr. 5, november 2011 (PDF)
  

Designere fra Danmark
Møbelarkitekter fra Danmark
Riddere af Dannebrog
Mæcener fra Danmark
Kunstsamlere fra Danmark
Fabrikanter fra Danmark
Søofficerer fra Danmark
Roosevelt Island

Roosevelt Island, også kendt som Welfare Island fra 1921 til 1973, og før det Blackwell's Island, er en smal ø beliggende i East River ved New York City. Øen ligger mellem Manhattan mod vest og Queens til den østlige side. Øen strækker sig fra Manhattan's East 46th to East 85th streets og er omkring 3 km lang, og et total areal på 0,59 km2. Øen er en del af Borough of Manhattan (New York County).

The Roosevelt Island Operating Corporation anslår at indbyggertallet på øen er 12.000 in 2007.

Transport 
Selvom Roosevelt Island er placeret direkte under Ed Koch Queensboro Bridge er der afkørsel fra selve broen. Oprindeligt betjente en sporvogn passagerene fra Queens og Manhattan ved at stoppe midt på broen, hvor man havde mulighed for, at tage en elevator ned til selve øen. Sporvognen blev betjent fra broens åbning, indtil April 7, 1957. I perioden 1930 og 1955 var den eneste mulighed for adgang i bil et elevator-system i det elevatorer Storehouse, som transporterede biler og pendlere mellem broen og øen. Elevatoren blev lukket for offentligheden, efter opførelsen af Roosevelt Island Bridge mellem øen og Astoria i Queens i 1955, og blev revet ned i 1970.

I 1976 blev Roosevelt Island Tramway konstrueret som gav adgang til centrum på Manhattan. Derudover blev øen koblet på metronettet i New York City via IND 63 i 1989. Med en beliggenhed på over 100 fod (30 m) under jordniveau er Roosevelt Island stationen en af de dybeste i New Yorks undergrunds-system.

Roosevelt Island som et boligområde var ikke designet til en større biltrafik i forbindelse med sin planlæggeles i begyndelsen af 1970'erne. Biltrafikken er efterfølgende blevet almindelig selvom store dele af øen fortsat er et bilfri-zone.

The Roosevelt Island Operating Corporation (RIOC) driver en shuttle-bus service fra boligblokke til metroen og luftbådene til en billetpris på 25 ¢ (10 ¢ for seniorer og handicappede).

Betydningsfulde beboer og gæster

Fanger på Blackwell's og Welfare Island 
 George Washington Dixon
 Becky Edelson
 Emma Goldman
 Peter H. Matthews
 Madame Restell
 Ida Craddock
 Boss Tweed
 Mae West
 Billie Holiday
 Fritz Joubert Duquesne
 Dutch Schultz

Besøgende som afslørede forholdene på Blackwell's Island 
 Nellie Bly
 Charles Dickens

Tidligere beboer på Roosevelt Island 
 Kofi Annan — former United Nations Secretary-General
 Buddy Hackett — comedian, now deceased
 "Grandpa" Al Lewis — of The Munsters, now deceased
 Sarah Jessica Parker — Sex and the City skuespiller
 Andrea Rosen  — comedian
 Fez Whatley — co-host of The Ron and Fez Show on Sirius XM satellite radio

Nuværende beboer på Roosevelt Island 
 Jonah Bobo — skuespiller
 Sonia Braga
 Tim Keller — Kristen forfatter og præst

Kilder 

New York Citys geografi
Øer i New York
Øer i vandløb
Mirakelbær-slægten

Mirakelbær-slægten (Synsepalum) rummer ca. 40 arter, der alle er udbredt i tropiske lavlandsområder af Afrika. Det er stedsegrønne buske eller træer med blanke, helrandede blade og små, 5-tallige og regelmæssige blomster. Frugterne er stenfrugter.

 Mirakelbær (Synsepalum dulciferum)

Sapotaceae
Mirakelbær

 
Mirakelbær (Synsepalum dulcificum) er en busk eller et lille træ med stedsegrønne blade og små, gule blomster og røde bær. Planten bliver dyrket på grund af bærrenes "mirakuløse" virkning på smagsløgene.

Beskrivelse 
Mirakelbær er en stor busk eller et lille træ med en opret vækst. Barken er først lysegrøn og hårklædt. Senere bliver den brun og filthåret. Gamle grene får efterhånden en knudret, lysegrå bark. De små, mørkebrune knopper sidder spredt eller næsten modsat, samlet nær skudspidserne. 

Bladene er stedsegrønne og elliptiske eller let spatelformede med bølget, hel rand. Blomstringen foregår over en lang periode af sommeren (i hjemlandet sker det i regntiden). Blomsterne er regelmæssige og 5-tallige med gulligt-hvide kronblade. Frugterne er røde, aflange stenfrugter på 2,5-3 cm. 

Rodnettet er groft. 

Højde x bredde: 4,50 x 3,00 m.

Hjemsted 
Mirakelbær vokser naturligt i lavlandsområder af tropisk Vestafrika, hvor den foretrækker let skyggede voksesteder med en jord, som er sur og vedvarende fugtig. 

I Benin, nær Ogun State University, vokser arten på Ago-Iwoye Campus sammen med bl.a. guava, iildkrone, Amaranthus spinosus (en art af amarant), cashew, Clerodendron umbellatum (en art af skæbnetræ), guldregnkassia, Indigofera macrophylla (en art af indigo), indisk fingerhirse, Ipomoea mauritiana (en art af pragtsnerle), jobståre, Manihot glaziovii (en art af maniok), paternosterbønne, stinkende passionsblomst, vestindisk bomuld, ægte kola og ægte mimose.

Anvendelse 
Bærrene fra denne plante (som også kaldes mirakelfrugt) bruges som smagsgiver, hvor man udnytter deres evne til at ændre oplevelsen af andre smage. Denne virkning skyldes at de indeholder glykoproteinet miraculin, som får syrlige smage til at opfattes af smagsløgene som søde. Bider man f.eks. først i mirakelfrugten og derefter i en citron, vil citronen smage i retning af en sød appelsin.

Se også 
 Stevia

Note 

Nytteplanter
Sapotaceae
Sten Tilgreen

Sten Tilgreen (født 13. april 1960 i København) var en dansk håndboldspiller, som debuterede på det danske landshold i 1980 under ledelse af Leif Mikkelsen. Han spillede i alt 42 A-landskampe og scorede 72 mål. Hertil kommer et antal U- og Y-landsholdskampe.

Sten Tilgreen deltog bl.a. ved VM i Tyskland i 1982, hvor det blev til en 4. plads efter et knebent nederlag til Polen på 22-23 i kampen om bronze medaljerne. Barndomsklubben var Rødovre HK , som han var med til at spille op i den bedste række (1. division). Han har også spillet for OSC Dortmund og Helsingør IF.

Sten Tilgreen som er uddannet merkonom er i dag Customer Service Manager hos Basware A/S.

Eksterne henvisninger og fodnoter

Fodnoter 

Håndboldspillere fra Danmark
Håndboldspillere fra Rødovre HK
Håndboldspillere fra Helsingør IF
Personer fra København
Wimbledon-mesterskabet 1881

Wimbledon-mesterskabet 1881 var den femte udgave af Wimbledon-mesterskaberne i tennis. Turneringen blev spillet i All England Lawn Tennis and Croquet Club i London, Storbritannien i perioden 2. – 13. juli 1881.

Turneringen var en herresingleturnering med deltagelse af 49 spillere. Mesterskabet blev afgjort i udfordringsrunden, hvor den forsvarende mester spillede mod vinderen af All Comers-turneringen, hvori de resterende 48 spillere spillede om retten til at møde mesteren i udfordringsrunden, hvor All Comers-vinderen William Renshaw besejrede den forsvarende mester John Hartley med 6-0, 6-1, 6-1 og dermed sikrede sig sin første af syv Wimbledon-titler i herresingle.

Resultater 

Turneringen var en herresingleturnering og havde deltagelse af 49 spillere, og alle kampe blev spillet bedst af fem sæt, hvor den første spiller, der vandt seks partier i et sæt, vandt sættet, undtagen i All Comers-finalen, hvor sættene skulle vindes med mindst to overskydende partier.

De 48 spillere spillede i All Comers-turneringen om retten til at udfordre den forsvarende mester, John Hartley, i "udfordringsrunden".

Udfordringsrunden 

I "udfordringsrunden" spillede vinderen af All Comers-finalen, William Renshaw, mod den forsvarende mester, John Hartley, om mesterskabet i herresingle.

All comers-turneringen

Kvartfinaler, semifinaler og finale

Første til tredje runde

Kilder / eksterne henvisninger 
 The Championships, Wimbledon 
 Tennis Archives - Wimbledon 1881 
 Scoreshelf.com - Wimbledon 1881 

1881
Tennis i 1881
Georges Simenons bibliografi

Georges Simenons bibliografi opdeles traditionelt i to dele: Maigret-historierne og alle øvrige værker. Georges Simenon skrev i alt 78 romaner om Maigret samt en række noveller. De øvrige værker er ligeledes primært romaner og noveller, men der er også udgivet rejseberetninger, brevvekslinger og selvbiografier af ham.

Maigret-historierne

Øvrige værker

Eksterne henvisninger 
 

Personalbibliografier
Jorge Andrés Martínez Boero

Jorge Andrés Martínez Boero (3. juli 1973 i San Carlos de Bolívar – 1. januar 2012 i Mar del Plata) var en motorcykel-racerkører fra Argentina, som døde under første etape af Dakar Rally 2012.

Martínez Boero kørte Dakar Rally første gang i 2011, uden at komme i mål. I sit andet forsøg, i 2012 styrtede han på første etape, og fik hjertestop. Han døde i helikopteren på vej til hospitalet. Martinez Boero blev dermed den 24. kører i historien der omkom i forbindelse med et Dakar Rally.

Sportsfolk fra Argentina
Dakar Rally
Claus Sørensen

Claus Sørensen (født 5. august 1948 i København) er en dansk journalist, der fra 1998 til 2011 var ansvarhavende chefredaktør for Kalundborg Folkeblad og direktør i Medieselskabet Nordvestsjælland.

Claus Sørensen blev uddannet på Vejle Amts Folkeblad i 1966-69 og kom i 1971 til Dagbladet Vestkysten: 1971-72 lokalredaktør i Vojens, 1972-80 lokalredaktør i Sønderborg, 1980-91 lokalredaktør i Grindsted og 1991-98 (i.f.m. fusionen mellem Vestkysten og Jydske Tidende) udgaveredaktør på JydskeVestkysten med ansvar for avisens redaktioner i Nord-udgaven: Grindsted, Varde og Tarm. 

Fra september 2011 i forbindelse med lukningen af Kalundborg Folkeblad og Holbæk Amts Venstreblad – og oprettelsen af det nye dagblad Nordvestnyt – ansat som kommunikations- og marketingchef og kommerciel redaktør i Medieselskabet Nordvestsjælland og adm. direktør for Ugebladet Vestsjælland.
Fra november 2012 redaktør på dagbladet Nordvestnyt og (frem til foråret 2013) fortsat adm. direktør for Ugebladet Vestsjælland. Fratrådt selskabet - siden 01.01.2013 en del af Sjællandske Medier - pr. 05.08.2013.

Redaktører fra Danmark
Light in my Darkness

Light in my Darkness er en roman fra 1927 af den amerikanske forfatter  Helen Keller. Den er beskrevet som hendes «spirituelle biografi», og hun argumenterer i bogen for Emanuel Swedenborgs ideer. Bogen blev oprindelig udgivet under titlen My Religion. Den oprindelige udgivelse bar præg af hastværksarbejde; bogen er  senere udkommet i reviderede udgaver hvor der er ryddet op i kapitelstrukturen og sproget er blevet moderniseret.

I 1960, mod slutningen af Kellers liv, udkom en revideret version af bogen under titlen Light in My Darkness. Den nye titel bygger på et poetisk udsagn fra Keller:
I know that life is given us so that we may grow in love. And I believe that God is in me as the sun is in the color and fragrance of the flower, the Light in my darkness, the Voice in my silence

Bogen kom i dansk oversættelse under titlen Min religion på det danske forlag Aschehoug i 1929 og i svensk oversættelse samme år under samme titel.

Referenser

Litteratur i 1927
Litteratur i 1960
Romaner fra USA